b"\n_START_ARTICLE_\nThe Coast of Folly\n_START_SECTION_\nArgument\n_START_PARAGRAPH_\nNadine Gathaway, incapa\xc3\xa7 de resistir la pompositat i superioritat del seu marit, fuig a Europa, deixant la seva filla encara petita i desapareix. Passats 20 anys Gathway ha mort i ha deixat la seva fortuna a la seva filla Joyce amb la condici\xc3\xb3 que mai no es vegi involucrada en un esc\xc3\xa0ndol. Joyce \xc3\xa9s una noia moderna que amb una fortuna d'onze milions de d\xc3\xb2lars i que nom\xc3\xa9s t\xc3\xa9 seva antiga mainadera per aconsellar-la, gaudeix de la vida. Un dia, a Palm Beach, s\xe2\x80\x99enamora de Larry Ray. Larry demana el divorci a la seva esposa per\xc3\xb2 ella ho rebutja i demanda Joyce per haver sedu\xc3\xaft el seu marit. Aquest proc\xc3\xa9s amena\xc3\xa7a de privar Joyce del seu patrimoni. A Par\xc3\xads, Nadine, que s'ha convertit en la Comtessa de Taure, s\xe2\x80\x99assabenta de l'esc\xc3\xa0ndol i torna als Estats Units per intentar ajudar la seva filla, amb el risc que el seu nou marit descobreixi el seu passat. All\xc3\xa0 implica Mrs Fay en una situaci\xc3\xb3 compromesa i la for\xc3\xa7a a retirar la demanda i que consenteixi en divorciar-se. Quan intenta explicar-li al seu marit el seu passat, descobreix que ell sempre ho ha sabut tot i per completar la seva felicitat, la seva filla retorna als seus bra\xc3\xa7os mentre espera que finalitzi el divorci del seu estimat.\n_START_SECTION_\nProducci\xc3\xb3\n_START_PARAGRAPH_\nInicialment, es va pensar en rodar els exteriors a Fran\xc3\xa7a, on es trobava l'actriu despr\xc3\xa9s de la seva darrera pel\xc2\xb7l\xc3\xadcula.  Poc despr\xc3\xa9s, Swanson va caure malalta i aix\xc3\xb2 va endarrerir la producci\xc3\xb3 que finalment es va rodar a Calif\xc3\xb2rnia."